**Kunfehértó Község Polgármesterének**

**ELŐTERJESZTÉSE**

a Képviselő-testülete 2018. január 31. napján tartandó ülésére

**2018. évi igazgatási szünet elrendelése a Kunfehértói Polgármesteri Hivatalban**

Tisztelet Képviselő-testület!

A közszolgálati tisztviselőkről szóló 2011. évi CXCIX törvény 232.§ rendelkezik az igazgatási szünet intézményéről. A 232.§ (3) bekezdése alapján:

|  |  |  |  |  |  |
| --- | --- | --- | --- | --- | --- |
| *232. §* | |  |  | | --- | --- | | *(3)* | *A képviselő-testület, valamint a 2. §-ban felsorolt szervek vezetője - a Kormány ajánlásának figyelembevételével - a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.* | |  |  | |

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III.7.) Korm. rendelet 13.§-a szabályozza az igazgatási szünet kiadásának feltételeit:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| *13. §* | |  |  |  |  |  |  |  |  | | --- | --- | --- | --- | --- | --- | --- | --- | | *(1)* | *Az igazgatási szünet időtartama*   |  |  |  | | --- | --- | --- | | *a)* | *nyáron öt egybefüggő naptári hét, amely augusztus 20-át közvetlenül követő vasárnapig tart,* | | | *b)* | | *télen két egybefüggő naptári hét, amely január 1-jét közvetlenül követő vasárnapig tart.* | | | *(2)* | *Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.* | | *(3)* | *A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.* | | |
| *14. §* |  | *Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.* |
| *15. §* |  | *A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.* |

A jegyző az igazgatási szünet ideje alatt is intézkedik –csökkentett létszámban, ügyeleti rendszerben – az anyakönyvi igazgatási, gyámhatósági és egyéb haladéktalan intézkedés megtételéről, a postai küldemények és személyesen leadott kérelmek átvételéről, nyomtatványok kiadásáról, telefonhívások fogadásáról. A szünet időpontjáról a lakosság, társhatóságok, hirdetményi úton, honlapon kapnak tájékoztatást.

Magyarország helyi önkormányzatairól szóló 2011. évi CLXXXIX. törvény 67.§ d) pontja alapján.

***67. § A polgármester***

*d) a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására;*

A fentiek alapján kérem a Képviselő-testületet a határozati javaslat elfogadására.

**H a t á r o z a t i j a v a s l a t:**

**2018. évi igazgatási szünet elrendelése a Kunfehértói Polgármesteri Hivatalban**

1. **Kunfehértó Község Önkormányzatának Képviselő-testülete a Kunfehértói Polgármesteri Hivatalban 2018. december 27., 28., napokra (2 munkanap) igazgatási szünetet rendel el.**
2. **Kunfehértó Község Önkormányzatának Képviselő-testülete felkéri a jegyzőt, hogy a lakosságot az igazgatási szünetről a helyben szokásos módon tájékoztassa.**

Határidő: 2018. január 31.

Felelős: Huszár Zoltán polgármester

Kristóf Andrea jegyző

Határozatról értesül:

1./ Huszár Zoltán polgármester

2./ Kristóf Andrea jegyző

3./ Irattár

Kunfehértó, 2018. január 3.

(: Huszár Zoltán:)